ભારતીય મહાન ફિલ્મમેકર સત્યજીત રાય અને અકિરા કુરોસાવા ખાસ મિત્રો હતા, તેઓને એકબીજાનું કામ ખૂબ જ પસંદ હતું. બોલિવૂડ ફિલ્મમેકર વિશાલ ભારદ્વાજે પણ એ વાત સ્વીકારી છે કે તેમના પર અકિરા કુરોસાવાનો ભારે પ્રભાવ રહેલો છે. જેમ અકિરા કુરોસાવા સાહિત્યકૃતિ આધારિત ફિલ્મ્સની રચના કરતા હતા તે રીતે વિશાલ ભારદ્વાજે પણ શેક્સપિયરના નાટકો પરથી ફિલ્મો બનાવી છે. કુરોસાવાએ મેકબેથ પરથી થ્રોન ઓફ બ્લડ નામની ફિલ્મ બનાવી હતી અને તેનાથી પ્રેરણા લઈને ભારદ્વાજે મકબૂલ ફિલ્મ બનાવી.